Rojin

Rojin (rođena 1980, Adana, Turska) je slavna kurdska pjevačica, popularna širom kurdske publike.

 Djetinjstvo i počeci 

Rojin je rođena u Adani, u Turskoj kao jedna od petero djece u svojoj porodici. Njen otac bio je iz Mardina, a njena majka je iz Sirije. Osnovnu i srednju školu završila je u Adani, nakon čega je otišla da studira na Konservatorij Adane. Poslije 1990 svoje studije završava u Ankari, gdje je odigrala komad na teatarskom festivalu. 

 Karijera 

Prvi ugovor potpisala je 1996. no da snimi album čekala je pune četiri godine, tako da je njen debitanski album izdat tek 2000. Bio je na turskom i doživio je veliki uspjeh, dobila je ugovor sa internacionalnom producentskom kućom Sony Music. To joj je dalo ideju da snimi album na maternjem kurdskom i time unaprijedi muziku svog naroda u Evropi. Tako je 2003 izdala singl na kurdskom jeziku pod nazivom "Si". 

Tokom Dogubayazit festivala, otpjevala je jednu kurdsku nacionalnu pjesmu, čime je bila odvedena na razgovor od strane sigurnosnih strana Turske. Branila se i odbila tvrdnju da je mislila bilo šta loše, nakon čega je puštena. Ubrzo počela je sa snimanjem novog albuma. 19.4.2005. izdala je album "Jan/Sizi". Od 15 pjesama, devet su bile na kurdskom a šest na turskom jeziku. Druga karakteristika ovog albuma jeste da je skoro pola pjesama napisala ona sama. Na dodjeli "Zlatni Leptir" dobila je nagradu za najboljeg etno izvođača. Po prvi put bila je dodjeljena kurdskom izvođaču.

Kategorija:Turske pjevačice